AlexejDobrolubov/national_council_slovak_2010 huggingface dataset:
55. schôdza NR SR - 7.deň - A. dopoludnia
Dátum: 2022-02-11
Poslanec: Saková, Denisa (-)
Druh vystúpenia: Vystúpenie s faktickou poznámkou

82. Áno, ďakujem veľmi pekne za slovo. Vážený pán poslanec Kazda, viete, ono inštitút referenda nikdy spochybnený nebol. Takže teraz my sa darmo budeme baviť o tom, že prečo sme ho vtedy nepodporovali a teraz ho podporujeme. Treba sa pozrieť do histórie, že tá otázka, ktorá bola nastolená v referende, tu už bola v referende použitá niekoľkokrát, ibaže to referendum nebolo úspešné a nedalo sa na Ústavný súd. A otázka potom nebola spochybnená a bola spochybnená prvýkrát v histórii Slovenska teraz. Pán poslanec Šefčík, čo vám na to povedať? Vy samotného predsedu strany ste tu mali v 2010., kedy kandidoval na kandidátke SaS, a zrazu tu máte, zrazu tu máte novú stranu, sedí v nej, dokonca je to eseročka, štyria ľudia. A pokiaľ viem, tiež sa nevzdal svojho mandátu po roku 2010. A ešte si povedzme jednu vec (výkriky z pléna), keby to bolo refe... (zaznievanie gongu), neprerušujte ma, neni som na vás zvedavá, pán Šefčík, mali ste dve minúty a ja som vás neprerušovala. A keby sa dnes konalo referendum, tak si položme otázku, kto z nás by tu sedel? Nemyslím konkrétne mňa, ale kto z nás stopäťdesiatich by tu znova sedel aj po referende a po predčasných voľbách a kto by tu nesedel? Pán poslanec Svrček, ďakujem veľmi pekne za príspevok. Ja možno mám len jednu takú poznámku, keď sa bavíme o tom návrhu pána poslanca Tarabu, ktorý tu bol, asi si skúsime všetci pozrieť, ako sme my prítomní, kedy bolo hlasovanie, o tomto návrhu tu hlasovali a pozrieme si teda všetkých stopäťdesiatich poslancov. No a čo sa týka tohto návrhu zákona, určite my ho do druhého čítania ako opozícia veľmi radi posunieme a budeme sa baviť o účinnosti tohto zákona. A všetkým ostatným kolegom... (Prerušenie vystúpenia časomerom.)
55. schôdza NR SR - 3.deň - B. popoludní
Dátum: 2022-02-03
Poslanec: Saková, Denisa (-)
Druh vystúpenia: Vystúpenie v rozprave

66. Ďakujem veľmi pekne zas slovo. Vážený pán predsedajúci, vážení kolegovia poslanci z opozície, ale aj poslanci z koalície, vážená vláda Slovenskej republiky, treba si priznať, že Slovensko sa ocitlo vo vážnej sociálnej kríze a tá sociálna kríza si nevyberá, či sme zaočkovaní, alebo sme nezaočkovaní, a rapídne zdražovanie energií a potravín nám úplne sa nepýta, či máme, alebo nemáme COVID pas. Zaplatíme to všetci: zaočkovaní, nezaočkovaní, zdraví aj chorí. Ako sme tu už viackrát dneska počuli, inflácia sa v januári tohto roka vyšplhala na úroveň 8,5 %, čo je najviac od roku 2004. Ceny potravín, energií aj ceny služieb naďalej prudko rastú a rastú nám oveľa rýchlejšie, ako je rast samotných dôchodkov, a tak slovenskí dôchodcovia zo dňa na deň, priznajme si to, chudobnejú. Dôchodky do nového roka sa valorizovali iba o 1,3 %, čo znamená, že táto vláda dôchodcom nedala skoro nič, a priemerná výška starobného dôchodku v decembri minulého roka bola na úrovni 506 eur, pričom väčšina dôchodcov poberala iba 400 eur mesačne. Vážení poslaneckí kolegovia, súčasná pomoc vlády seniorom je absolútne nespravodlivá. Nie je prípustné, aby vláda rozdeľovala motivačné príspevky iba tým dôchodcom, ktorí sa dajú zaočkovať, a z ostatných nezaočkovaných seniorov nám spravila bezdomovcov. My v strane HLAS sme absolútne presvedčení, že každý senior na Slovensku by mal v tejto sociálnej kríze dostať 200-eurový príspevok na prekonanie tejto krízy a to bez ohľadu na to, či sa dal, alebo nedal očkovať. A rovnako si myslíme, že by malo prísť aj k systémovému prehodnoteniu výšky dôchodkov. Tvrdé lockdowny, takmer zmrazenie dôchodkov a rapídne zdražovanie všetkých základných vecí, ktoré sú potrebné na život, je vizitka iba tejto súčasnej vlády. Postarala sa tak o to, aby v ťažkých časoch urobila z dôchodcov vyslovene žobrákov a vyhnala ich veľakrát na ulicu protestovať. Preto strana HLAS – sociálna demokracia vyzýva vládu, aby upustila od nesystémových a od diskriminačných opatrení a navrhla skutočne kroky, ktoré budú rozumné, praktické a ktoré budú profesionálne a podajú pomocnú ruku v tejto ťažkej situácii našim všetkým dôchodcom. Ďakujem pekne.
48. schôdza NR SR - 3.deň - B. popoludní
Dátum: 2021-10-21
Poslanec: Saková, Denisa (-)
Druh vystúpenia: Vystúpenie

149. Ďakujem veľmi pekne za slovo. Vážený predsedajúci, vážené kolegyne, vážení kolegovia, návrh zákona, ktorým sa mení a dopĺňa zákon 461/2003 Z. z. o sociálnom poistení v znení neskorších predpisov sa predkladá ako návrh skupiny poslancov Národnej rady Slovenskej republiky. Cieľom navrhovanej úpravy je zlepšiť finančnú situáciu poberateľov ošetrovného hlavne v čase krízovej situácie súvisiacej s COVID-19. Navrhuje sa, aby ošetrovné bolo vyplácané počas celej doby trvania starostlivosti ošetrovania, a to vo výške 75 % denného vymeriavacieho základu určeného podľa § 55. Doterajšia právna úprava stanovuje 55 % z výšky oše... alebo výška ošetrovného je stanovená v sume 55 % denného vymeriavacieho základu. Novelou tohto zákona chceme docieliť to, aby výška ošetrovného bola zvýšená tak, aby sa kompenzovala rodinám strata príjmu v takej miere, ktorá zabezpečí ich dôstojné fungovanie, pretože, povedzme si úprimne, veľakrát rodiny, ktoré, alebo rodičia, ktorí musia zostať doma, musia ošetrovať dieťa v dôsledku toho, že je vyhlásená karanténa v školskom zariadení alebo ich deti majú pozitívny test na ochorenie COVID. A to, že musia pobudnúť doma, nie je úplne dobrovoľné a pre niektoré rodiny tento výpadok má likvidačný charakter. Chcem pripomenúť, vážené kolegyne a kolegovia, že takýto, takúto novelu zákona sme už predložili v januári, pardon, na jar tohto roku. Žiaľ, z koaličných lavíc sme nedostali podporu. Vláda reagovala na našu výzvu a výzvu občanov tak, že pripravila nejaké vládne nariadenie, podľa ktorého vláda sa môže uzniesť, že preplatí ošetrovné vo výške 75 % z vymeriavacieho denného základu. Toto sa uskutočnilo len v jednom mesiaci, v mesiaci apríl. V následných mesiacoch už vláda k takémuto, k takejto realizácii nepristúpila. Opakovane chceme touto novelou zákona docieliť to, že bez ohľadu na to, kto bude sedieť vo vláde, pokiaľ príde k situácii, že znova máme tu nejakú vlnu, ako sme svedkami aj teraz, máme tretiu vlnu nákazy pandémie COVID-19, tak automaticky by sa rodinám s deťmi toto ošetrovné dávalo na úroveň 75 %. Ďakujem veľmi pekne.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Saková, Denisa (-)
Druh vystúpenia: Vystúpenie

280. Ďakujem veľmi pekne. Dotknem sa pána poslanca, ktorý tu hovoril o nejakých nahrávkach. Áno, vieme, pán poslanec, a ja som to niekoľkokrát vysvetlila, že pri tých nahrávkach za zapnutými mikrofónmi sme mysleli vtedajšieho ministra financií pána Kamenického a vtedajšieho generálneho riaditeľa sekcie rozpočtu pána Majerského, že na to budú hľadať peniaze. Ale keď vy si to stále vykladáte, že ste to boli vy, dobre, pán poslanec. Keď si to vykladáte takto, nemám nič proti tomu, ale myslím si, že keď sa dnes občania pozrú na to, ako ste im pomohli, tak som fakt si vtedy mohla myslieť, že máte aspoň toľko svedomia, že v tejto ťažkej dobe im skutočne na to nájdete peniaze a im pomôžete. Ďakujem veľmi pekne.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Saková, Denisa (-)
Druh vystúpenia: Vystúpenie s faktickou poznámkou

96. Ďakujem veľmi pekne za slovo, pán predsedajúci. Padlo tu veľmi veľa obvinení a veľmi veľa urážok a veľmi veľa osočovaní a hlavne vyjadrení, ako si terajšia opozícia, ktorá bola súčasťou bývalých vlád, bude zodpovedať za svoje činy. A jedno nechápem, a sám príklad povedal pán minister financií Matovič, keď spomenul rýchlotesty, ako sme ich objednali, ako sú nanič a ako sa budeme za to zodpovedať. Zabudol však povedať, že akonáhle tieto testy chcel hodiť do Dunaja, dostal esemesku od českého ministra vnútra, ktorý mu povedal, že tieto rýchlotesty odkúpi za tú cenu, čo sme ich nakúpili. Dodnes nevieme, ako to skončilo, dodnes nevieme, ako mu odpovedal, dodnes nevieme, kde tie testy dal, ale hlavne, že sa ide nám vyhrážať, ako si zodpovieme všetko za svoje činy. Takže to je jeden príklad za všetky osočovania, ktoré tu v tom prejave odzneli. Ďakujem.
28. schôdza NR SR - 5.deň - A. dopoludnia
Dátum: 2021-05-11
Poslanec: Saková, Denisa (-)
Druh vystúpenia: Vystúpenie s faktickou poznámkou

49. Ďakujem veľmi pekne za slovo. Ja by som dotkla jednej témy, ktorá tu odznela, a nepochopila som, ja viem, že mám hovoriť a mám komentovať predrečníka, ale pani poslankyňa Hargašová, Halgašová, ja nechápem, čo ESO a reorganizácia miestnej štátnej správy a integrácia miestnej štátnej správy pod okresné úrady má čo s poľovní... čo s poľovníctvom a čo s touto profesijovnou, profesijnou samosprávou. Všetky pozemkové odbory, teda odbory pozemkov a lesov, ktoré boli integrované pod okresné úrady, metodicky naďalej podľa kompetenčného zákona vedie ministerstvo pôdohospodárstva. Ministerstvo vnútra im robí akurát servis v podporných organizáciách, v logistických, personálnych a materiálno-technického zabezpečenia. Takže to vôbec nechápem. A jedna vec, všetko sa robilo pre ľudí. A keď raz projekt ESO má 95 % spokojnosť klientov, a tých klientov je 2 mil. za rok, tak prečo tu rozprávate o nejakých odboroch pozemkov a spájate to so samostatnou profesijnou organizáciou samosprávy, ako je Slovenská poľovnícka komora. Ďakujem.
90. schôdza NR SR - 9.deň - B. popoludní
Dátum: 2023-05-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

34. Ďakujem za slovo. Ja by som chcel len podotknúť a nadviazať na Milana Mazureka, že Európska únia nám toto nezakazuje, máme možnosti si nastaviť, do akého počtu chceme chovať tie zvieratá. Okolité štáty tak urobili, no, bohužiaľ, keď sa jednalo o slovenskú, tak teraz neviem, či to bol Figeľ alebo Hrušovský, povedali, že chceme nič, že nulu. Proste už vtedy toto mohlo byť, bohužiaľ, takto sa to odvtedy vlečie a nevedomky veľa ľudí nevedia, že porušujú zákon, teraz doma niečo chová, tam dva zajace, tam jednu kozu, dáke ovce a porušuje tento zákon. Týmto vlastne by sme vlastne spravili zadosťučinenie všetkým, že áno, budú to legálne chovať, nebudú vznikať rôzne susedské spory kvôli sprostostiam a neporušíme žiadne nariadenie Európskej únie.
90. schôdza NR SR - 8.deň - A. dopoludnia
Dátum: 2023-05-12
Poslanec: Suja, Miroslav (-)
Druh vystúpenia: Vystúpenie

150. Takže ešte raz. Ja sa pýtam, prečo pán magister Igor Matovič neprišiel s týmto návrhom skôr, alebo vy v jeho zastúpení, keď 90 % vašich voličov sa vyslovilo, že ho chcú. A prišli ste teraz po tri a pol roku skoro. Veľmi správne ste podotkol, že retroaktívna zodpovednosť nie je možná, takže preto ste to dali na záver obdobia, aby ste sa vyhli trestnému stíhaniu a teraz sa tu tvárite ako bojovníci za hmotnú zodpovednosť. Kde ste boli tri a pol roka skoro? Pán Vetrák, alebo tri roky, pán magister Matovič. Kde ste boli? Boli ste vo vláde, mali ste 95, 95 hlasov, to ste mohli ústavne schváliť. 95, aj bez tej SaS-ky by ste to prešlo. Tak kde ste boli? Viete, to sa ľahko vám teraz hovorí, ale uverím vtedy, keď pán magister Igor Matovič si prepíše ten majetok z manželky naspäť na seba, potom tu môže o morálke na rohu kázať, ako to on rád hovorí. Zlodej na rohu o morálke kázal, potom to môže hovoriť. A čo sa týka tých strojov, však ja som to v TA3 všetky uniesol, fotodokumentáciu a sú aj v spise, ani v spise sa nehovorí o žiadnom stavebnom stroji. Bola to fotodokumentácia v TA3 pred voľbami, župnými, ale môžte to opakovať koľko chcete, ale to neznamená, že to je pravda. Tak sa pýtam, kedy prepíše majetok naspäť pán magister Matovič na seba, aby mohol sa tu naozaj ako etalón čistoty postaviť a prednášať takýto zákon. Nie teraz po tri a pol roku, keď sa vyhnete trestnému stíhaniu a za to šafárenie, čo ste tu robili, nebudete za nič zodpovední.
90. schôdza NR SR - 8.deň - A. dopoludnia
Dátum: 2023-05-12
Poslanec: Suja, Miroslav (-)
Druh vystúpenia: Vystúpenie s faktickou poznámkou

148. Ďakujem za slovo, pán predsedajúci. Ja sa pýtam, keď 90 % ľudí chcelo tento zákon, tak prečo pán magister Igor Matovič, pán magister Igor Matovič s tým zákonom prišiel po tri a pol roku. Prečo teraz? Sám, pán Vetrák, ste povedali, že retroaktívna zodpovednosť nie je možná. Takže preto ste to dali teraz na záver volebného obdobia, aby sa vás to netýkalo? (Reakcie z pléna. Ruch v sále.)
90. schôdza NR SR - 6.deň - B. popoludní
Dátum: 2023-05-10
Poslanec: Suja, Miroslav (-)
Druh vystúpenia: Vystúpenie s faktickou poznámkou

90. Jožko alebo pán Pročko, mne nevadí, že ste postihnutý, ako si tvrdil, mne vadí, že postihnutý predkladá zákon, o ktorom nič nevie, a to je veľký rozdiel. Vďaka tomuto zákonu budú poľovať len oligarchovia. Vďaka tomuto zákonu budú poľovať len oligarchovia, ktorí dokážu zaplatiť škody spôsobené zverou. A tým je to vyjasnené. To znamená, že vôbec žiadne ľudové poľovníctvo sa nebude konať. Budú voľné revíry a budú si môcť tí, čo majú peniaze, kúpiť si, čo chcú. Lebo obyčajní ľudia si to nebudú môcť dovoliť. A ešte jedna otázka alebo odpoveď pre tých, čo nechápu alebo sú postihnutí, mohol by som povedať, ale nepoviem, nie som členom žiadneho poľovného združenia ani si nekupujem žiaden odstrel. Takže ja nelobujem za žiadnu komoru ani za nič, ani za združenia. Nie som členom žiadneho poľovného združenia ani si nekupujem odstrel. Dúfam, že toto už pochopili aj tí postihnutí, alebo ten jeden hlavne, čo predkladá ten zákon.
90. schôdza NR SR - 6.deň - B. popoludní
Dátum: 2023-05-10
Poslanec: Suja, Miroslav (-)
Druh vystúpenia: Vystúpenie s faktickou poznámkou

64. Ďakujem za slovo. Pani kolegyňa Halgašová, teraz mi povedzte, v podhorských a horských oblastiach najväčšie škody spôsobuje medveď, hovorím o stovkách tisíc, ako to rieši tento zákon alebo váš pozmeňovák. Všetci tu hovoria, že ide o biznis, keď poľovníci strelili za posledné štyri roky, sa mi zdá, že ani jedného, nieže sto, a že keď predtým zastrelil nejakých desať – pätnásť kusov a predal sa v priemere za dvetisíc euro, že to bol biznis poľovníkov. Teraz na rôzne projekty sme minuli šestnásť miliónov, šestnásť miliónov len čisto na medveďa hnedého a nevyriešilo sa absolútne nič, tak ako rieši váš pozmeňovák, ste strana odborníkov, ako deklarujete, tak to vyriešte! Lebo Fíni, Slovinci, Rumuni, Bulhari požiadali v Európskej únii o zníženie stavov alebo o možný odstrel a dostali ho v stovkách, v stovkách. A my alebo váš nominant vašej vládnej koalícii nechce ani zverejniť posudok z Karlovej univerzity, ani oponentský posudok, že koľko tu máme početný stav, len niečo hovorí. Keď sme na to poukazovali, tak vaša strana SaS podržala Budaja vo funkcii, a tu hovoríme o stovkách tisíc škôd v podhorských a horských oblastiach. Jako pekný pozmeňovák, ale nevyriešili ste absolútne nič tam, kde je najväčší problém.
90. schôdza NR SR - 6.deň - B. popoludní
Dátum: 2023-05-10
Poslanec: Suja, Miroslav (-)
Druh vystúpenia: Vystúpenie s faktickou poznámkou

32. Ďakujem za slovo. No, pán Mičovský, škody vznikajú kvôli tomu, že sa znižujú poľovné plochy a vďaka vám a Budajovi sa tie plochy znižujú. Vďaka vám a Budajovi! A ja vám aj vysvetlím potom v rozprave prečo. Som zvedavý, ako to vysvetlíte. A teraz sa pýtam, vy ste tu spomínal tých dobrých poľnohospodárov, ktorí tu sami protestovali, perfektní ľudia. Áno, ja s tým súhlasím. A ako ste sa im odvďačil vy? Ja sa pýtam. Nomináciou Kyseľa, Bartošovej, 27-tisíc na šesť svíň, a vy máte tú drzosť povedať, že tí dobrí poľnohospodári nepýtali ani euro a váš štátny tajomník 27-tisíc?! Vy nemáte chrbtovú kosť sa sem postaviť a tu kázať o morálke, že ľudia nežiadajú dotácie a váš štátny tajomník na šesť svíň 27-tisíc?! (Reakcia z pléna.) Alebo nominant? Ja sa pýtam: čo ste vy urobil?! Vy ste povedal, že budete slabý minister, ak vybavíte menej ako jednu miliardu pre tých poľnohospodárov, lesníkov. A čo ste vybavil? Figu borovú! Ste sa dohodol s Budajom a všetko šlo ekoteroristom. A vďaka vášmu hlasu prešli pozemky pod správu ministerstva životného prostredia a znížili sa ďalšie poľovné plochy. Vďaka vášmu hlasu sa tam zakázalo ťažiť Lesom Slovenskej republiky, ale ekoteroristi od Budaja tam ťažia. Tak ako ste vy ako minister pomohol?! A vy máte tú drzosť sem prísť a tváriť sa ako nejaká morálna oná, autorita?! (Reakcia z pléna.) Starajte sa o seba, pani Zemanová, alebo čo ste! (Reakcia z pléna.) Vám sa nepáči robiť, aj tak ste tu nie celý deň. Pán predsedajúci, nech mi vrátia čas. Ale viete čo, ani nepotrebujem, lebo toto nevedia ani, ako majú hlasovať v SaS-ke, a idú sa tu ozývať.
90. schôdza NR SR - 6.deň - B. popoludní
Dátum: 2023-05-10
Poslanec: Suja, Miroslav (-)
Druh vystúpenia: Vystúpenie s faktickou poznámkou

18. Ďakujem za slovo. Ja by som chcel len poukázať, aby sa tí poľovníci, ktorí podporujú tento návrh, aby si uvedomili, ako povedal predrečník, že jeden zo spolupredkladateľov pozmeňujúceho návrhu je Šíbl. Šíbl, ktorý zastupuje skupinu ľudí, ktorý chce, aby sa poľovníctvo na Slovensku zakázalo a úplne zrušilo. A toto je jeho prvý krok. Takže, páni, ktorí chcete podporiť tento zákon, a poľovníci, ktorí si myslíte v dobrej viere, lebo niektoré veci nepoviem, že nie sú zlé, sú dobré, ale drvivá väčšina je zlých, tak vlastne likvidujete sami seba. Lebo Šíbl je človek, ktorý chce zlikvidovať poľovníctvo aké také na Slovensku, odstrel zveri a všetko. Viete, s kým ste sa dali dokopy?
90. schôdza NR SR - 6.deň - B. popoludní
Dátum: 2023-05-10
Poslanec: Suja, Miroslav (-)
Druh vystúpenia: Vystúpenie s faktickou poznámkou

8. Ďakujem za slovo. Pán Fecko, oslovil ste ma a som rád, že doštudoval ste ako predkladateľ aspoň základnú vec, že viete, komu patrí zver, ale vzhľadom na to, že ten pozmeňovák bol dosť rozsiahly a to vystúpenie, tak viacej sa vyjadrím vo svojom vystúpení. Ďakujem.
90. schôdza NR SR - 3.deň - A. dopoludnia
Dátum: 2023-05-04
Poslanec: Suja, Miroslav (-)
Druh vystúpenia: Vystúpenie s faktickou poznámkou

14. Poverený minister Budaj má tú drzosť tu povedať a odvolávať sa, že sa tu ide niečo rozhodovať bez občanov. Územie európskeho významu ste ako rozhodoval, pán Budaj? Bez občanov. Sto percent nevôľa, nepovedal ani jeden, že to chce, aj tak ste ich vyhlásil. A vy máte tú drzosť toto hovoriť? Vy ste boli na koľkých prejednaniach, pani Kozelová, že sa ozývate!? Na koľkých?! Ani na jednom som vás nevidel. Zonácia, všetky obce podpísali protest, rozhodli ste bez občanov, bez starostov a vy máte tú drzosť tu povedať, že sa nemá rozhodovať bez občanov? Vy máte vôbec chrbtovú kosť? A kto má rozhodovať? Vy a vaša tlupa bezvzdelancov, tá vlčia svorka? Elektrikár, dejepisár bez vzdelania, tí majú rozhodovať, kde sa bude stavať, kde nie? Vy tu idete hovoriť, že to bude pre oligarchov, kto povolil oligarchom postaviť hotel v Tatrách deväťposchodový? A obyčajné drevené prístrešky v Banskej Štiavnici, v Liptovských Revúcach pre dobytok ste zakázali. Vy máte tú drzosť sem prísť toto hovoriť?! Ja nemôžem počúvať takýchto bláznov, však to nie je možné! Možno takéto praktiky boli bežné v ŠtB, ale tu si myslíte, že ľudia stratili pamäť? Vy tvrdíte, že ste demokrat, no to, že to tvrdíte, to ešte neznamená, že ním ste. Viete, vám vôbec a vám, ľuďom okolo vás, nejde o ochranu životného prostredia, ide len o to, aby ste na všetkom zarobili. Tak ako ste zakazovali Lesom Slovenskej republiky ťažiť v národných parkoch, keď prišli pod vašu správu, tak sa tam ťaží veselo. A na čo ukážem, to, čo kapitola, na tom všetkom zarábate vy a ľudia okolo vás a, samozrejme, aj Šíbl. A vy máte tú drzosť tu povedať, že sa rozhoduje bez občanov?! Môžte sa hanbiť!
88. schôdza NR SR - 12.deň - A. dopoludnia
Dátum: 2023-03-31
Poslanec: Suja, Miroslav (-)
Druh vystúpenia: Vystúpenie s faktickou poznámkou

56. Ďakujem za slovo, pán podpredseda. Pán poslanec Baránik, áno, niektorí mladí si myslia, že vy keď ste k nim úctivý, tak vy ste dilino, jak ste povedal, alebo mulo? Ja si to napríklad nemyslím. Ja som zase rád, že ste vystúpil a že sa môže reagovať. Ale zaujíma ma to, čo ste povedal, že ten, čo vyštudoval, nie je debil. Tak ste povedal. Tak toto isto magistra Matoviča potešilo, toto vaše vyjadrenie. Ja by som mu to normálne zostrihal a poslal, aby videl, že v pohode, že keď ho takto volajú, tak magister Matovič nie je debil, lebo vyštudoval. A čo sa týka áut. Pán Baránik, my autá nevyrábame, my ich skladáme. To je veľký rozdiel. Sme len montážna dielňa. Keby ste bol povedal, že vieme vyrábať nejakú ťažkú kolesovú alebo vojenskú techniku, tak s tým sa dá súhlasiť, lebo v tom sme fakt svetová špička, ale čo sa týka automobilov, sme len skladacia dielňa. A čo sa týka, že útočia na vás, že tu chcú prebrať nejakých viacej bodov alebo toto, mali možnosť, ich body prepadli. Prečo tu neboli vtedy? A teraz sa tu ideme tlačiť a naháňať do jedenástej? Nie. Každého z toho, čo sa tu zlostil, prepadli body. Mali možnosť.
88. schôdza NR SR - 12.deň - A. dopoludnia
Dátum: 2023-03-31
Poslanec: Suja, Miroslav (-)
Druh vystúpenia: Vystúpenie s faktickou poznámkou

30. Ďakujem za slovo, pán podpredseda. Pán poslanec Baránik, ďakujem, že ste takto vystúpil, aby sme mohli na vás reagovať, vážim si to, pobavil ste ma, v dobrom. V dobrom. Konečne trošku veselšie, ale nič na tom nemení, že je fakt, že novinári nepíšu pravdu vo veľa prípadoch úmyselne. Vo veľa prípadoch úmyselne nepíšu pravdu a prekrúcajú. A to je fakt, s tým nespravíme nič a každý rozumný, inteligentný človek, čo má aspoň trošku základné znalosti, tak si to všimne pri niektorých článkoch. Tiež ste ma pobavil tým, že ste povedal, že však si kupujem noviny podľa vás s tým, aby sme čítali klamstvá, lebo pravdu sa dozvieme hocikde (povedané so smiechom) alebo kvôli komentárom. Ja si myslím, že nie každý má čas si dohľadávať tú pravdu. Je ideálne, keď je to zhrnuté v tých novinách, čo sa všade stalo, lebo to si neviem predstaviť, že kto by tu mohol sledovať celý svet, na to sú tí novinári, a kde budú pravdivo informovať a plus môžu tie komentáre, samozrejme, tam byť. Ale nie klamstvá a prekrúcanie. Tak takto si predstavujem ja prácu novinára. Ale vieme vo veľa prípadoch, akí tí novinári sú, no, bohužiaľ, sú, akí sú, ale to teraz neznamená, že by zasluhovali nejakú vyššiu formu ochrany. Podľa mňa takisto musia zniesť určitú kritiku, lebo veľakrát keď sa tí ľudia cítia ukrivdení, tak v tom afekte niečo napíšu a povedia, čo by možno inak nenapísali, lebo nemajú inak ako možnosť zareagovať. Takže takisto ako my, ako obyčajní ľudia, tak aj novinári by mali zniesť určitú formu kritiky. Samozrejme, to, čo ste povedali, s tým každý musí súhlasiť, žiadne fyzické násilie alebo nejaké brutálne vyhrážanie. To je neakceptovateľné, ale normálna reakcia, ja si myslím, každého nasratého človeka väčšinou... (Prerušenie vystúpenia časomerom.)